JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad täna -
Hamasi read pragunevad
ÜROs süveneb sõnasõda
Punane rist - kelle heaks?
Umbes kaks kuud pärast
Iisraeli ja Hamasi vahelise Gaza sõja maapealsete operatsioonide algust
on üha selgemalt näha, et Hamasi read on üsna otsustavalt kahanenud
ja et ka Gaza elanike toetus Hamasile on kokku varisenud.
Kuigi Hamas tulistab endiselt rakette Iisraeli,
on selle baasid ja laskemoonalaod niivõrd tühjad,
et nii Hamasi sõjapealikud kui ka võitlejad
on kaevunud sügavamale Gaza lõunaosas asuva tunnelivõrgu varju.
Iisraeli jaoks on kõige murettekitavam,
et ÜRO Julgeolekunõukogu nõuab jätkuvalt üha häälekamalt
kohustusliku humanitaarse relvarahu kehtestamist Gazas.
Eelmisel nädalal kasutas USA resolutsiooni suhtes vetot
ja blokeeris selle vastuvõtmise,
kuid julgeolekunõukogu kavatseb sama nõuet võimalikult pea korrata.
USA läbirääkimisametnik ütles siiski, et kui sõda täna lõppeks,
oleks Hamas endiselt ohtlik, seega ei nõua me relvarahu.
ÜRO peasekretär Antonio Guterres püüab survestada kõiki pooli
toetama humanitaarabiresolutsiooni,
hoolimata sellest, et võimalik relvarahu
ilma samaaegse kokkuleppeta pantvangide vabastamiseks
teeniks muidugi eelkõige Gaza tsiviilelanikke,
kuid sõjaliselt ainult Hamasi huve.
Iisraeli välisminister süüdistas ÜRO juhti Hamasi toetamises
pärast seda, kui too kasutas üliharuldast vahendit
relvarahule kutsumiseks. Eli Cohen ütles,
et Antonio Guterrese kasutatud meede ohustab maailma rahu,
sest ÜRO juht kutsus Gaza olukorda käsitlevas kirjas Julgeolekunõukogu
tegutsema ÜRO põhikirja artikli 99 alusel.
Selle artikli järgi võib peasekretär
juhtida Julgeolekunõukogu tähelepanu igale küsimusele,
mis tema arvates võib ohustada rahvusvahelist rahu ja ja julgeolekut.
Peasekretär Guterres kutsus oma kirjas
Iisrael-Hamasi sõjas viivitamatult relvarahu kehtestama.
Lisaks ütles Guterres oma kõnes,
et palestiinlaste enklaavis valitsevad meeleheitlikud tingimused
ja avaliku korra lagunemine
muudavad humanitaarabi osutamise võimatuks. Ta hoiatas,
et olukord võib veelgi halveneda, sealhulgas haiguste epideemia
ja suurenenud survega massilisele rändele naaberriikidesse.
Guterres ütles, et rahvusvaheline üldsus
on kohustatud kasutama kogu oma mõju,
et vältida kriisi eskaleerumist ja see lõpetada.
Iisraeli suursaadik ÜRO juures Gilad Erdan
ütles möödunud nädala kolmapäeval peetud kõnes,
et peasekretär on saavutanud uue moraalse madalseisu,
kui otsustas aktiveerida selle haruldase klausli ainult juhul,
kus see võimaldab tal avaldada survet Iisraelile,
kes võitleb natsliku Hamasi terroristide vastu.
See on järjekordne tõend peasekretäri moondunud moraalist
ja tema eelarvamusest Iisraeli suhtes. Peasekretäri üleskutse relvarahule
on tegelikult üleskutse säilitada Gazas Hamasi hirmuvalitsus.
Kui peasekretär osutanuks selgelt Hamasi vastutusele olukorra eest
ning kutsuks terroristide juhte alistuma ja pantvange tagastama,
oleks see sõja lõpetanud.
Nii jätkab ÜRO peasekretär Hamasi väravasse mängimist,
ütles Erdan.
"Ma kutsun peasekretäri taas üles viivitamatult tagasi astuma.
ÜRO vajab peasekretäri, kes toetab terrorismivastast sõda,
mitte peasekretäri, kes töötab Hamasi stsenaariumi järgi,"
ütles Iisraeli suursaadik Gilad Erdan.
Iisraeli armee on juba tabanud ca 600 erinevat sihtmärki
Khan Yunise linnas Gaza lõunaosas.
Maaväed on koos õhujõududega hävitanud kümneid terroristide baase,
relvaladusid, stardiseadmeid
ning sadamas asuvaid eel- ja vaatlusposte.
Samal ajal levivad sotsiaalmeedias ka pildid
kümnetest Hamasi terroristidest, kes on Iisraeli vägedele alistunud.
Need teated hakkasid ilmuma samal päeval,
kui Iisraelis algas iga-aastane juudi hanukapüha tähistamine,
kuigi nende kahe vahel puudub põhjuslik seos.
Rohkem kui 150 Hamasi terroristi alistus IDFile Khan Yunises
nädal tagasi neljapäeval,
mis tähistab olulist muutust Gaza sektoris toimuvas konfliktis.
Pildil on vangid aluspesu väel
ja ootavad ülekuulamisele transportimist.
Iisrael loodab,
et need pildid aitavad ka ülejäänud Hamasi võitlejail alistuda,
selle asemel, et lasta end lahingutegevuses tappa.
Valdav enamus gazalasi on samuti hakanud Hamasi vastu häält tõstma,
eriti rühmituse Gaza sektori juhi Yahya Sinwari suhtes,
keda peetakse üldiselt vastutavaks kogu Hamasi sõjategevuse eest,
ning kes on ka kuulutanud,
et ükski pantvang ei lahku Gazast elusalt ilma läbirääkimisteta.
7. oktoobril toimunud Hamasi rünnakus
tungis umbes 3000 terroristi üle piiri Lõuna-Iisraeli,
tappes umbes 1200 inimest
ja võttes kinni umbes 240 igas vanuses pantvangi,
samal ajal kui Iisraeli linnadesse tulistati umbes 5000 raketti.
Enamik hukkunutest olid tsiviilisikud
ning umbes pooled pantvangidest olid naised ja lapsed,
sealhulgas imikud ja väikelapsed.
Terveid perekondi hukati nende kodudes
ja üle 360 tapeti vabaõhufestivalidel,
paljud neist keset terroristide kohutavaid julmusi.
Rünnakus ellujäänute, ja nende,
kes valmistasid surnukehi ette matmiseks,
graafilised kirjeldused näitavad kohutavalt julma seksuaalvägivalda,
grupivägistamist ja sandistamist,
mida Hamasi juhitud terroristid naiste ja tüdrukute kallal teostasid.
Käimasolevad politsei- ja kohtuarstlikud juurdlused
on uurinud tõendeid isegi ohvrite surmajärgse sandistamise kohta.
USA riikliku julgeolekunõuniku asetäitja Jon Finer ütles,
et Bideni valitsus pole andnud Iisraelile mingit tähtaega
sõjaoperatsiooni lõpetamiseks Gazas.
"Meil pole mingit kavatsust domineerida partnerit ja liitlast,
kes on kannatanud sellist ilmselgelt kohutavat terrorirünnakut
ja kelle sõjaline vastus on meie arvates teha seda,
mis on nende poolt absoluutselt vajalik,
et vähendada ohtu oma tsiviilelanikkonnale,"
ütles Finer vastates küsimusele Aspeni julgeolekufoorumi arutelul.
USA riigisekretär Antony Blinken
ütles aga eelmisel nädalal Iisraeli sõjakabinetile,
et Iisraelil on nädalaid, mitte kuid,
et tõsta sõda Hamasi vastu samale intensiivsusastmele,
kui see oli kuue nädala eest alanud maaoperatsiooni alguses.
Selle avalduse on Ühendriigid nüüdseks ümber lükanud.
"Me pole andnud Iisraelile ranget tähtaega,
see pole tegelikult meie roll. See on nende konflikt,"
ütles asenõunik Jon Finer. "Me saame kindlasti mõjutada,
kuigi meil ei ole lõplikku sõnaõigust Iisraeli otsuste tegemisel selle kohta,
mis Gaza sektoris toimub," täpsustas ta.
Jeruusalemma õigusinstituut saatis hiljuti kirja
Rahvusvahelisele Punasele Ristile, juhtides tähelepanu,
et organisatsioon on avaldanud sotsiaalmeedias mitmeid postitusi
kohutava humanitaarolukorra kohta Gazas,
kuid mitte ühtki postitust pantvangide
ja teiste Iisraeli 7. oktoobri veresauna ohvrite saatuse kohta.
Punane Rist on aga kritiseerinud viimase nädala jooksul
erinevatel kohtumistel Hamasi käes olevate Iisraeli pantvangide perekondi.
Ühel neist ütles Punase Risti esindaja ühele perele,
et nad peavad mõtlema palestiinlastele, rääkis KAN meedia.
Ühel juhul kutsuti möödunud nädalal Punase Risti kohtumisele
Hamasi terroristide poolt oktoobris Kfar Azast röövitud lapse
Doron Steinbrecheri vanemad.
Nad ütlesid Punasele Ristile, et nende laps vajab iga päev ravimeid,
ja arvasid, et Punane Rist on lõpuks valmis ravimid talle üle andma,
kuid selle asemel said nad Punase Risti esindajailt noomituse.
Peate mõtlema Palestiina poolele, ütles Punane Rist lapse emale:
"Palestiinlastel on praegu raske, sest neid pommitatakse."
Lapse vanemad olid Punase Risti käitumisest šokeeritud.
"Lahkusime sama tühjalt kui tulime, ilma uue infota, ilma uue lootuseta
ja pettunult," ütles lapse ema.
Punase Risti käitumine on tekitanud Iisraelis pahameelt
seoses Hamasi oktoobris toimunud inimröövi ja veresaunaga,
kusjuures mõned iisraellased ütlevad, et rahvusvaheline organisatsioon
tegutses pantvangide vabastamise ajal lihtsalt Hamasi taksoteenusena.
Relvarahu ajal vabastatud eaka naise perekond ütles Iisraeli meediale,
et Punane Rist keeldus talle vajalikke ravimeid viimast.
Kohe pärast tema pantvangist vabastamist
toimetati ta kriitilises seisundis haiglasse.
Pärast seda on tema seisund paranenud.
Dr. Nadav Davidovitz, kes ravis eakat meest pärast tema vabastamist, ütles:
"Võtsime ühendust Punase Ristiga
ja palusime neil teha kõik et ravimeid toimetada,
sest mõned pantvangid olid väga lähedal surmale.
Meditsiini ja tervishoiu seisukohast oli kõik, mida nägime,
täiesti ebaseaduslik hooletussejätmine.
Alates maismaaoperatsiooni algusest on Iisraeli armee teinud
ca 22 000 erinevat lööki Hamasi baaside pihta Gazas.
Siiski pole neil õnnestunud tappa
rohkem kui veidi üle 7000 Hamasi terroristi umbes 30 000-st,
kuigi vähemalt kolm korda rohkem on saanud vigastada ja haavata.
Veidi üle saja Iisraeli sõduri on saanud surma maismaaoperatsioonides
ja veidi alla 1600 on saanud viga.
Ametiasutuste sõnul võib sõda lõppeda kõige varem veebruaris,
st umbes kahe kuu pärast.
Põhjaosas, Liibanoni piiri lähedal, on Iisrael andnud lööke
Hezbollah' positsioonide pihta ca 110 korda,
kuid kõik vastuseks Liibanoni- poolsetele provokatsioonidele.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!